	Алакөл ауданы бойынша «Мемлекеттік көрсетілген қызметтердің сапасын ішкі бақылау бойынша жергілікті атқарушы органның жұмысы туралы есепке» талдамалық анықтама  
(2026 жылдың ІІІ-тоқсан)

 Қазақстан Республикасы Мемлекеттік қызмет және сыбайлас жемқорлыққа қарсы іс-қимыл агенттігі төрағасының 2016 жылғы 8 желтоқсандағы №78 бұйрығымен бекітілген «Мемлекеттік қызметтер көрсету сапасын мемлекеттік бақылау қағидаларына» сәйкес, Алакөл ауданы бойынша 	 2778 мемлекеттік қызмет көрсетілді. 
Оның ішінде: Қағаз түрінде – 0, баламалы түрде – 24,                       электрондық түрде 2730, қызмет көрсетілген. Сондай-ақ, Мемлекеттік корпорация арқылы (ХҚКО) – 24 қызмет көрсетілген. 	
Бақылау іс-шараларының нәтижелері туралы ақпарат.
Аудан әкімі аппаратының 2025 жылғы 11 желтоқсандағы №68-ө өкімімен мемлекеттік органдар, ведомствалық бағынысты ұйымдар көрсететін мемлекеттік қызметтердің сапасына ішкі бақылау іс-шараларының жоспары (бұдан әрі – Жоспар) бекітілген. 
Есепті кезеңде аталған жоспарға сәйкес 3 мемлекеттік қызметтер көрсететін мекемеге ішкі бақылау іс-шарасы ұйымдастырылды.
Ішкі бақылау іс-шаралары нәтижелеріне сәйкес бұзушылықтар анықталмады.
Ішкі бақылау жұмыстары аудан бойынша 3 мекемеге жүргізіліп, 6 ұсыныс берілді. Қазіргі таңда, аталған ұсыныстар толықтай орындалды. 
Мемлекеттік көрсетілетін қызметтер сапасы бойынша шағымдар түскен жоқ.
Алакөл ауданы әкімдігі «Мониторинг» ақпараттық жүйесінде мерзімі бұзылып көрсетілген мемлекеттік қызметтер бойынша төмендегіні хабарлайды.
«Мониторинг» АЖ қорытындысына сәйкес, Алакөл ауданы Тоқжайлау ауылдық округі әкімінің аппараты тарапынан көрсетілетін "Сауда-саттықты (конкурстарды, аукциондарды) өткізуді талап етпейтін мемлекет меншігіндегі жер учаскелеріне құқықтар алу" мемлекеттік қызметі бойынша 1 өтініштің (KZ64RVX02029947) мерзімінің бұзылғаны анықталған.
Осыған байланысты, аудан әкімдігі тарапынан тиісті талдау жұмыстары жүргізілді. Талдау нәтижесінде жоғарыда аталған бұзушылық фактісі расталып, Тоқжайлау ауылдық округі әкімінің аппаратының бас маманы Б.К.Темирбаеваға «ескерту» түріндегі тәртіптік жаза қолданылды. 
Аудан әкімі аппаратының ұйымдастыруымен, әкімдікке қарасты бөлімдердің, ауылдық округтер әкімдері аппараттарының мемлекеттік көрсетілетін қызметтер саласына жауапты мамандары тарапынан мемлекеттік көрсетілетін қызметтер Заңның, тізілімнің, қағиданың және осылардан туындайтын басқа да нормативтік-құқықтық актілердің нормаларын түсіндіру бойынша 77 іс-шаралар ұйымдастырылды. (Е-гов порталы арқылы электрондық мемлекеттік қызметтерді кедергісіз алу бойынша аудан тұрғындары арасында түсіндіру жұмыстары жүргізілді - 72)  
Сонымен қатар, мемлеттік қызмет көрсететін мекемелердің ашықтығын қамтамасыз ету мақсатында, «QYZMET LIVE» жобасы аясында мемлекеттік көрсетілетін қызметтер мәселесі бойынша есепті кезеңде 3 мекеме басшысымен «Facebook», «Instagram» әлеуметтік желілерінде тікелей эфир ұйымдастырылды. Аталған іс-шараларға жалпы 9238 адам қатысты. Cондай-ақ, аудандық «Алакөл» газетіне 8 мақала жарияланды.
Сонымен қатар, аудан бойынша мемлекеттік көрсетілетін қызметтерді алушыларға, оның ішінде мүмкіндігі шектеулі азаматтарға жағдайлардың жасалуын, мемлекеттік қызметтерді кедергісіз алуын бақылау мақсатында, 
2 мекемеге мониторинг (тексеріс) жүргізіліп, нәтижесінде 4 ұсыным берілді. Қазіргі таңда аталған ұсынымдар толықтай орындалды.

